TÁRSULATI ÜGYEK. 
01 
egy szarvaskői amphiból mennyiségi elemzésést s egy göllniczbányai clialkopyrit 
elemzését. 
Koch Antal két ülésre küldött két-két részből álló közleményeket : az 
egyikben birálatosan ismertette Kispatics zágrábi tanárnak a Fruska Gorái (más 
néven Péterváradi Hegységbeli) alkatváltott és kitörésbeli kőzeteket tárgyazó 
értekezéseit, a másik alkalommal «Geológiai közlemények a Fruska Gorából" 
czímen előbb a ledinczei nemrég fölfedezett ólomércztelérről, azután a rakováczi 
dolerites phonolithról értekezett. 
Krenner József Sánoor a magyarországi Fischeritről olvasott értekezést. 
Lőczy Lajos egy előadásban Krassómegye északi részének geológiai viszo¬ 
nyait ismertette meg; egy más alkalommal pedig bemutatta Pethő Gydla elő- 
leges közleményét a Sphaerulit-kagylók sarokpántjának felfedezéséről. 
Matyasovszky Jakab értekezett a Sajómelléki, általa megvizsgált Rad- 
vánszky-féle széntelepekről. 
Pethő Gyula kivonatosan ismertette «A Neithea és a Vola (Janira ) kagyló¬ 
nemeknek szabatosabb megalapítását és különválasztását tárgyazó értekezését; 
más alkalommal a Nerita-nem új csoportosítását mutatta be. 
Schafarzik Ferencz előterjesztette a zágrábi földrengési tünemények gra- 
phikus statisztikáját, kivonatosan megismertette «Gömör-és Nógrádmegye bazalt¬ 
vidéke" czimű nagyobb dolgozatát, értekezett a ledinczei és a péterváradi nephelin- 
plionolithról, bemutatta Koch ismertetéseit, szólott a budai várhegyben talált 
pisolithokról és képződésük körülményeiről és jelentést tett a földrengési bizott¬ 
ság eddigi működéséről. 
Staub Móricz értekezett a Zsily völgyének fosszil flórájáról, ausztráliai 
plioczénkori növényekről és Ausztrália fosszil flórájáról, kiderítette egy Magyar - 
országra nézve új ősnövényfaj kérdését, kimutatván a pécsi alsó liaszban a Bong- 
NiART-féle Ctenopteris cycadea előfordúlását, negyedik előadásában Japán fosszil 
flóráját ismertette meg a legújabb kutatások világánál, míg végre a legutóbbi 
ülésen a fosszil Conferviták kérdéséhez járult új és fölvilágosító adatokkal. 
Szabó József két modern szerkezetű petrographiai mikroszkópot mutatott 
be ; egy hosszabb előadásban pedig a múlt nyár folytán Észak-Amerikában tett 
nagyobb utazásának részleteit vázolva «Az első bányászati kiállítás Denverben, Colo¬ 
rado állam fővárosában)) czímen tartott előadást és gazdag szerzeményeiből szá¬ 
mos nagyértékű tárgyat mutatott be. 
Szontagh Tamás Mogyoród környéke geológiai ismeretéhez járult adatok¬ 
kal és megismertette az Aesculap-társaság kelenföldi keserűvíz-kútjainak geológiai 
viszonyait. 
Szterényi Hugó értekezett egy sajátságos Augittrachytról, kivonatosan 
ismertette RosENBUSCH-nak egy újabb értekezését és bemutatta nehány krassó- 
szörénymegyei kőzet petrographiai vizsgálatának eredményeit. 
Ha az imént lefolyt évnek e nem jelentéktelen munkásságához, liozzávesz- 
sziik a megelőző két év alatt tartott előadásokat is, kétszer annyi előadóval és 
épen háromszor annyi előadással találkozunk, világos jeléül annak, hogy a munka- 
kedv az évek jártán egy cseppet sem lankadt. A három év folytán 29 előadótól 
90 előadás terjesztetett elő a szaküléseken. Az összes eredmények szerint előadáso¬ 
kat tartottak a triennium alatt: 
